**ANOTĀCIJA**

**izvērtējumam "Pasākuma "Atbalsts sociālajai uzņēmējdarbībai" starprezultātu novērtēšana un priekšlikumu izstrāde tiesiskā ietvara un atbalsta pilnveidošanai"**

|  |
| --- |
| **Izvērtējuma mērķis, uzdevumi un galvenie rezultāti latviešu valodā:** Pētījuma mērķis ir izvērtēt Latvijas Sociālo uzņēmumu reģistrā iekļauto uzņēmumu atlases un atbalsta sistēmu, uzņēmumu radīto sociālo ietekmi un sniegt priekšlikumus esošā finanšu atbalsta un normatīvā regulējuma pilnveidošanai. Pētījumā izvērtēti Sociālā uzņēmuma likumā noteiktie sociālā uzņēmuma statusa piešķiršanas kritēriji un sociālā uzņēmuma statusa piešķiršanas process, kā arī sociālā uzņēmuma statusa zaudēšanas nosacījumi un sekas. Izvērtēta sociālo uzņēmumu valsts atbalsta sistēma un citi pieejamie atbalsta mehānismi. Izvērtēta sociālo uzņēmumu Latvijā radītā sociālā ietekme un apzinātas vajadzības, lai sociālo uzņēmumu veiktā sociālā ietekme būtu izmērāma un apzināta, kā arī izvērtēta ārvalstu pieredze sociālās ietekmes mērīšanā. Izvērtēta Sociālo uzņēmumu reģistra izveidošana un darbība. Sniegti priekšlikumi Sociālā uzņēmuma likumā noteiktā regulējuma uzlabošanai, specifiskām aktivitātēm dažādām iesaistītajām pusēm, lai uzlabotu sociālo uzņēmumu atbalsta sistēmu, kā arī jaunu metodoloģiju ieviešanai sociālo uzņēmumu ietekmes plānošanā un vērtēšanā.   |
| **Galvenās izvērtējumā aplūkotās tēmas:**Sociālā uzņēmējdarbība  |
| **Izvērtējuma pasūtītājs:**Labklājības ministrija  |
| **Izvērtējuma īstenotājs:**SIA "Oxford Research Baltics" un SIA Baltijas konsultācijas   |
| **Izvērtējuma** **īstenošanas gads:** 2020–2021  |
| **Izvērtējuma finansēšanas summa un finansēšanas avots:**Eiropas Sociālā fonda projekts „Atbalsts sociālajai uzņēmējdarbībai” Nr. 9.1.1.3/15/I/001; summa EUR 48 800 (četrdesmit astoņi tūkstoši astoņi simti) bez PVN |
| **Izvērtējuma klasifikācija:**12.2. padziļinātas ekspertīzes pētījumi politikas vai tiesiskā regulējuma izstrādei, politikas analīzei un ietekmes novērtēšanai – pētījumi, kas tiek izstrādāti, lai iegūtu neatkarīgu analīzi par konkrētas politikas vai tiesiskā regulējuma izstrādes nepieciešamību, novērtētu esošās politikas vai regulējuma īstenošanu un sasniegtos rezultātus |
| **Politikas joma, nozare:**Nodarbinātība un sociālā politika  |
| **Izvērtējuma ģeogrāfiskais aptvērums:** Visa Latvija  |
| **Izvērtējuma** **mērķa grupas**: Sociālie uzņēmumi, sociālie uzņēmēji, sociālās atstumtības riskam pakļautās grupas, piemēram, personas ar invaliditāti, ilgstošie bezdarbnieki u.c.  |
| **Izvērtējumā izmantotās metodes pēc informācijas ieguves veida:**  |
| 1) tiesību aktu vai politikas plānošanas dokumentu analīze: Jā  |
| 2) statistikas datu analīze: Jā  |
| 3) esošo pētījumu datu sekundārā analīze: Jā  |
| 4) padziļināto/ekspertu interviju veikšana un analīze: Jā  |
| 5) fokusa grupu diskusiju veikšana un analīze: Jā  |
| 6) gadījumu izpēte: Jā  |
| 7) kvantitatīvās aptaujas veikšana un datu analīze: Jā  |
| 8) citas metodes: Nē  |
| **Kvantitatīvās metodes**:  |
| 1) aptaujas izlases metode: pilna izlase − izlasē tika iekļautas visas pašvaldības un sociālie uzņēmumi, kas reģistrēti Sociālo uzņēmumu reģistrā.  |
| 2) aptaujāto/anketēto respondentu/vienību skaits: 62 uzņēmumi un 42 pašvaldības.  |
| **Kvalitatīvās metodes**:  |
| 1) padziļināto/ekspertu interviju skaits: 25  |
| 2) fokusa grupu diskusiju skaits: 4  |
| **Izmantotās analīzes grupas (griezumi):** Analīze tika veikta ar mērķi izvērtēt sociālās uzņēmējdarbības atbalsta sistēmu Latvijā. Sākotnējā analīze ietvēra vispārējās situācijas novērtējumu sociālās uzņēmējdarbības jomā Latvijā un Eiropā. Tālāk tika veikta detalizētāka analīze, izvērtējot valsts ietekmi uz sociālajiem uzņēmumiem (pamatā Labklājības ministrijas un AS "Attīstības finanšu institūcija Altum" kontekstā), pašvaldību atbalsta iespējas, kā arī sociālo uzņēmumu attīstību ietekmējošos faktorus un iespēju tos veicināt. Analīze tika veikta gan mikrolīmenī, skatot atsevišķus sociālos uzņēmumus un pašvaldības, gan makrolīmenī, izvērtējot sociālo uzņēmumu ietekmes iespējas un potenciālu valstī. Papildus tam tika izvērtēta arī sociālo uzņēmumu darbības veicināšanai un uzraudzībai nepieciešamā tehniskā infrastruktūra (Sociālo uzņēmumu reģistrs), kā arī sociālo uzņēmumu darbību regulējošais juridiskais ietvars – Sociālā uzņēmuma likums.  |
| **Izvērtējuma autori** *(autortiesību subjekti)*: Aivars Timofejevs, Lāsma Līcīte-Ķurbe, Mārtiņš Knite, Kristīne Smirnova,  Pieaicinātie eksperti: Ludmila Kasperoviča, Liene Purmale.  |